Mariska Hargitay

**Mariska Magdolna Hargitay** (Santa Monica, Kalifornija, 23. siječnja 1964.), je američka glumica, dobitinica Emmyja i Zlatnog globusa, najpoznatija po ulozi detektivke Olivie Benson u seriji *[[Law & Order: Special Victims Unit|Zakon i red: Odjel za žrtve]]*.

## Biografija
### Rani život
Mariska Hargitay je rođena kao četvrto od petoro djece Jayne Mansfield, glumice i seks simbola 1950-ih i 1960-ih. Rođena je u bolinici St. John's u kalifornijskom mjestu Santa Monica. Njezino prvo i srednje ime su mađarska imena i odnose se na Mariju Magdalenu (Mariska je u mađarskoj umanjenica od engleskog imena Mary, a time i Marija). Njezino prezime je također mađarsko, i znači: *"Hargitin"* (Hargita je planina u Mađarskoj). Ima dvije polusestre, Jayne Marie Mansfield i Tinu Hargitay, dva brata, Miklósa i Zoltana Hargitayja i jednog polubrata, Antonia Ottaviana, bivšeg redatelja.

Mariskina majka se razvela od njezinog oca Mickeya Hargitayja 1963., no sudac je njihov meksički razvod kasnije proglasio nevažećim. Pomirili su se u siječnju 1964., par mjeseci prije Mariskinog rođenja, no ponovo su se rastali te je u kolovozu 1964. meksički razvod konačno priznat. Samo neoliko tjedana kasnije, Mariskina majka se udala za redatelja Matta Cimbera.

Dana 29. lipnja 1967., Jane Mansfield je umrla u automobilskoj nesreći. Njezin dečko Sam Brody i vozač su također poginuli. Mariska, koja je tada imala 3 i pol godine, je spavala na zadnjem sjedalu auta te se izvukla samo sa ožiljkom kojeg otad prekriva pramen kose s lijeve strane lica. Njezina braća Miklós and Zoltan također su bili u automobilu, no izvukli su se manjim ozljedama. Nakon smrti njihove majke, troje djece su odgojeni od strane Mickeya Hargitayja i njegove treće supruge, Ellen Siano.

Mariska je glumila i u kazalištu, a 1987. je diplomirala na *UCLA školi kazališta i filma*.

### Karijera
Nakon što je 1983. dobila titulu *Miss Beverly Hillsa*, Mariska je debitirala u seriji *Star 80*, projektu Mariel Hemingway o ubojstvu playboyeve zečice Dorothy Stratten. Kroz samo nekoliko godina dobila je uloge u serijama *Downtown* i *Falcon Crest*, u kojima je glumila Carly Fixx. Godine 1992. glumila je policajku Angelu Garciju u seriji *[[Tequila i Bonetti]]*, te je nastupila u jednoj epizodi četvrte sezone *[[Seinfeld]]a*. Godine 1995. tumačila je Didi Edelstein u seriji *Can't Hurry Love*. Dvije godine kasnije tumačila je ulogu Nine Echeverrije u *[[Ulica Prince|Ulici Prince]]*, a imala je i ulogu Cynthie Hooper u četvrtoj sezoni *[[Hitna služba|Hitne službe]]*.

Mariska je nastupila u nekoliko televizijskih serija među kojima se ubrajaju i *Freddy's Nightmares, Ellen, All-American Girl, Baywatch, Cracker, Gabriel's Fire, In the Heat of the Night, JoJo's Circus, The Single Guy, Wiseguy* i *thirtysomething*. Mariska je i posudila svoj glas jednom liku iz igre *True Crime: New York City*. Imala je i manju ulogu u filmu *[[Odlazak iz Las Vegasa]]*, te je i bila zamjena Gabrielli Fitzpatrick u filmu *Mighty Morphin Power Rangers: The Movie*.

No ipak, najpoznatija uloga je ona detektivke Olivije Benson u seriji *[[Law & Order: Special Victims Unit|Zakon i red: Odjel za žrtve]]* od 1999., koja joj je donijela mnoge nagrade.

### Nagrade
Već nakon prve sezone nastupa u *Odjelu za žrtve* 1999., Mariska je zaradila nominaciju za *Viewers for Quality Television*, *TV Guide Awards* i *International Press Academy* u kategoriji najbolje glumice. U periodu od 2004. do 2007. je zaradila i nominaciju za *Screen Actors Guild* u istoj kategoriji.

Uloga Olivije Benson donijela joj i tri nominacije za Emmy u kategoriji najbolje glumice (2004. - 2006.), a njazina četvrta nominacija 2007. konačno joj je i donijela nagradu. U istoj toj kategoriji, 2005. je dobila i Zlatni globus.

Časopis *[[People]]* je Marsiku 2005. uvrstio među 50 NAjljepših ljudi, a 2006. ju je uvrstio i na popis Najljepših ljudi na svijetu.

### Privatni život
Mariska govori mađarski, francuski, talijanski i, naravno, engleski jezik. Mariska se 26. kolovoza 2004. udala za Petera Hermanna, pisca i glumca koji se često pojavio u *Odjelu za žrtve* u ulozi Trevora Langana. Dana 28. kolovoza 2006., Mariska je carskim rezom rodila sina kojeg su nazvali August Miklos Friedrich Hermann. Mariska je zadnje mjesece trudnoće izbivala iz serije zbog porodivnog dopusta, a mijenjala ju je Connie Nielsen. U ožujku 2007. Mariska i njezin sin su se pojavili u magazinu *People*.

Mariska je bila i suosnivačica jedne fundacije za pomoć žrtvama seksualnih zločina. Ta fundacija vjeruje da plivanje sa dupinima pomaže u izliječenju psiholoških trauma kao što su posljedice silovanja, te je svojim članovima omogućila takvu terapiju.

Mariska je također radila i po mnogim drugim udrugama koje se bave žrtvama seksualnih zločina, te ima službenu dozvolu za savjetnicu oko seksualnih zločina.

## Filmografija
* *Freedom Dance* (2007.) (animirani dokumentarac)
* *America Rebuilds: Return to Ground Zero* (2006.) (TV)
* *Plain Truth* (2004.) (TV)
* *Perfume* (2001.)
* *[[Law & Order: Special Victims Unit|Zakon i red: Odjel za žrtve]]* (1999. – ) (TV)
* *[[Lake Placid]]* (1999.)
* *[[Ulica Prince]]* (1997.) (TV)
* *[[Odvjetnikov vrag]]* (1997.) (TV)
* *[[Noćni grijesi]]* (1997.) (mini serija)
* *[[Hitna služba]]* (1997. - 1998.) (TV)
* *[[Ellen (TV serija)|Ellen]]* (1996.) (TV)
* *Can't Hurry Love* (1995.) (TV)
* *[[Odlazak iz Las Vegasa]]* (1995.)
* *[[Kockar V.]]* (1994.) (TV)
* *Bank Robber* (1993.)
* *Blind Side* (1993.) (TV)
* *[[Hotelska soba]]* (1993.) (TV)
* *[[Seinfeld]]* (1993.) (TV)
* *[[Tequila & Bonetti]]* (1992.) (TV)
* *Grapevine* (1992.) (TV)
* *Sutoroberi rodo* (1991.)
* *[[Savršeno oružje]]* (1991.)
* *Hard Time Romance* (1991.)
* *Finish Line* (1989.) (TV)
* *Falcon Crest* (1981.) (TV) (1988.)
* *G. Svemir* (1988.)
* *Jocks* (1987.)
* *Downtown* (1986.) (TV) 
* *Welcome to 18* (1986.)
* *Ghoulies* (1985.)

## Vanjske veze

* Službena stranica
* Joyful Heart Foundation , founded by Hargitay
*